Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2020/C 412/17)

Tämä tiedonanto julkaistaan annetun komission delegoidun asetuksen (EU) 2019/33 (1) 17 artiklan 5 kohdan mukaisesti.

TIEDONANTO VAKIOMUUTOKSESTA YHTENÄISEEN ASIAKIRJAAN

”PLA DE BAGES”

PDO-ES-A1557-AM04

Tiedonannon päivämäärä: 7.8.2020

HYVÄKSYTYN MUUTOKSEN KUVAUS JA PERUSTELUT

1. Tiettyjen punaviinien todellisen alkoholipitoisuusrajan laskeminen

KUVAUS:

Picapoll Negro- ja Gafrró/ Mandó ‐rypälelajikkeista valmistettavien punaviinien alkuperämerkinnän ”Pla de Bages” edellyttämä vähimmäisalkoholipitoisuus lasketaan 12,5 tilavuusprosentista 11,5 tilavuusprosenttiin.

Muutos koskee tuote-eritelmän 2 kohdan a alakohtaa ja yhtenäisen asiakirjan 4 kohtaa.

Muutos katsotaan vakiomuutokseksi, koska se ei liity mihinkään Euroopan parlamentin ja neuvoston asetuksen (EU) N:o 1308/2013 täydentämisestä viinialan alkuperänimitysten, maantieteellisten merkintöjen ja perinteisten merkintöjen suojaa koskevien hakemusten, vastaväitemenettelyn, käyttörajoitusten, tuote-eritelmien muutosten, suojan peruutuksen sekä merkintöjen ja esillepanon osalta 17 päivänä lokakuuta 2018 annetun komission delegoidun asetuksen (EU) 2019/33 14 artiklan 1 kohdassa kuvattuun tapaukseen.

PERUSTELUT:

Picapoll Negro on yksi lajikkeista, joiden viljely on elvytetty alkuperänimityksen ”Pla De Bages” valmistusalueella, ja se on sisältynyt tuote-eritelmään vuodesta 2014 lähtien.

Vuodesta 2006 lähtien viljellyn lajikkeen kuori on hyvin ohut, rypäleet keskikokoisia ja tanniinit kevyitä, mistä johtuen viinit ovat hyvin erikoislaatuisia, monivivahteisia ja hienostuneita. Kuten muillakin Vitis vinifera ‐lajikkeilla, näiden rypäleiden ominaispiirteiden vuoksi on vaikea saavuttaa huomattavaa alkoholipitoisuutta.

Toinen alkuperänimityksen ”Pla de Bages” valmistusalueella elvytetty lajike on Mandó, joka on sisällytetty tuote-eritelmään vuodesta 2016 lähtien.

”Mandó-viini” on TermCatin (Katalonian aluehallituksen ja katalaanin kielen tutkimuslaitoksen perustama katalaanin kielen terminologiakeskus) määritelmän mukaan Mandó-rypäleistä valmistettu vähäalkoholinen viini.

Suuren alkoholipitoisuuden säilyttäminen lajikkeessa, joka ei saavuta siihen tarvittavaa kypsyystasoa luontaisesti, voi olla viininkasvattajille ja -tuottajille ongelmallista.

Mandó-rypäleitä on nyt kasvatettu Bagesissa yli kymmenen vuotta, ja sinä aikana Mandó-rypälelajikkeesta valmistettujen viinien alkoholipitoisuus on ollut selvästi alhaisempi kuin muista Vitis vinifera ‐lajikkeista valmistettujen viinien.

2. Valko- ja roseeviinien kokonaishappopitoisuuden rajan laskeminen

KUVAUS:

Alkuperänimityksen ”Pla de Bages” saaneilta valko- ja roseeviineiltä vaadittavaa vähimmäishappopitoisuutta on laskettu samalle tasolle, joka on tällä hetkellä sallittu punaviineille, eli kokonaisviinihappopitoisuuden raja on laskettu 5 grammasta litrassa 4,5 grammaan litrassa.

Muutos koskee tuote-eritelmän 2 kohtaa ja yhtenäisen asiakirjan 4 kohtaa.

Muutos katsotaan vakiomuutokseksi, koska se ei liity mihinkään Euroopan parlamentin ja neuvoston asetuksen (EU) N:o 1308/2013 täydentämisestä viinialan alkuperänimitysten, maantieteellisten merkintöjen ja perinteisten merkintöjen suojaa koskevien hakemusten, vastaväitemenettelyn, käyttörajoitusten, tuote-eritelmien muutosten, suojan peruutuksen sekä merkintöjen ja esillepanon osalta 17 päivänä lokakuuta 2018 annetun komission delegoidun asetuksen (EU) 2019/33 14 artiklan 1 kohdassa kuvattuun tapaukseen.

PERUSTELUT:

Kokonaishappopitoisuutta koskevat tietyt säännöt, koska se vaikuttaa positiivisesti viinin säilymiseen (estää mikro-organismien kehittymisen) ja liittyy suoraan makukokemukseen.

Nykyiset aiempaa kuivemmista ja kuumemmista kesistä johtuvat ilmasto-olosuhteet aiheuttavat tavallista enemmän happojen hajoamista viineissä, joiden luontainen happopitoisuus on alhainen. Tämä tarkoittaa, että tuottajien on sääntöjen noudattamiseksi lisättävä niihin happoa.

Päätösvalta hapon lisäämisestä on tuottajilla, mutta niiden on otettava huomioon, että tuotteen on happamuuden lisäämisestä huolimatta täytettävä samat lopulliset laatuvaatimukset.

— Tuotteen on täytettävä aistinvaraiset laatuvaatimukset, jotka asiaankuuluvan maistelukomitean on hyväksyttävä.

— Tuotteen on noudatettava muita kemiallisia vaatimuksia, jotka on asetettu säännöissä muille arvioinnin kohteena oleville parametreille.

Nykytilanne on sellainen, että enää ei ole välttämätöntä lisätä happoa näiden kahden vaatimuksen täyttämiseksi, koska siihen on käytettävissä vaihtoehtoisia keinoja. Siksi on katsottu tarkoituksenmukaiseksi laskea kokonaishappopitoisuuden vaatimusta 5 grammasta litrassa viinihappoa 4,5 grammaan litrassa.

3. Muutoksia joihinkin kypsytysolosuhteisiin

KUVAUS:

Velvoite kypsyttää viiniä pullossa tietty aika, jotta voidaan käyttää perinteistä termiä ”Crianza”, poistetaan. Myös velvoite, jonka mukaan kaikkien kypsyttämiseen käytettävien tammisäiliöiden tilavuuden on oltava vähintään 330 litraa, poistetaan. Termeihin ”barrica” (tynnyri) ja ”roble” (tammi) osalta enimmäistilavuus on muutettu 330 litrasta 600 litraksi, jotta se on Espanjan lainsäädännön mukainen.

Nämä muutokset koskevat tuote-eritelmän 2.2 kohtaa mutta eivät vaikuta yhtenäiseen asiakirjaan.

Muutokset katsotaan vakiomuutoksiksi, koska ne eivät ei liity mihinkään Euroopan parlamentin ja neuvoston asetuksen (EU) N:o 1308/2013 täydentämisestä viinialan alkuperänimitysten, maantieteellisten merkintöjen ja perinteisten merkintöjen suojaa koskevien hakemusten, vastaväitemenettelyn, käyttörajoitusten, tuote-eritelmien muutosten, suojan peruutuksen sekä merkintöjen ja esillepanon osalta 17 päivänä lokakuuta 2018 annetun komission delegoidun asetuksen (EU) 2019/33 14 artiklan 1 kohdassa kuvattuun tapaukseen.

PERUSTELUT:

Perinteisen termin ”Crianza” käytön ehtojen mukaan punaviinejä on kypsytettävä vähintään 24 kuukautta, joista vähintään 6 kuukautta tammisäiliöissä, joiden tilavuus on enintään 330 litraa. Tämä kuvaus koskee kokonaiskypsytysaikaa ja vähimmäiskypsytysaikaa tynnyrissä, mutta siinä ei mainita mitään sitä, miten kauan viiniä on kypsytettävä pullossa. Siksi on ehdotettu, että alkuperänimityksen ”Pla de Bages” tuote-eritelmästä poistetaan sanamuoto ”... ja loput pullossa”. Sanamuoto on nyt seuraava: ”Punaviinejä on kypsytettävä kaksi kalenterivuotta. Tähän prosessiin on sisällyttävä vähintään kuuden kuukauden kypsytys tammitynnyreissä.”

Tällä hetkellä viinivalmistuksessa sovelletaan useita kypsytysmenetelmiä, joissa käytetään eri materiaaleista valmistettuja ja tilavuudeltaan erilaisia astioita. Tuote-eritelmän nykyisen version kohdassa ”Viinin valmistusta tai kypsytysprosessia koskevat viittaukset ja/tai ohjeet” todetaan, että ”tammiastioiden tilavuus ei saa missään kypsytysprosessissa olla yli 330 litraa”. Jotta tämä olisi nykyisten kypsytysmenetelmien mukaista, katsotaan, että on liian rajoittavaa rajata astian enimmäistilavuus, ja se on perusteena ehdotukselle poistaa tuote-eritelmästä seuraava lause: ”Tammiastioiden tilavuus ei saa missään kypsytysprosessissa olla yli 330 litraa”.

Kansallisen tason säännöt sallivat 600 litran enimmäistilavuuden termien ”barrica” (tynnyri) ja ”roble” (tammi) käyttöä koskevissa vaatimuksissa.

4. Rajatun alueen laajentaminen

KUVAUS:

Rajattuun alueeseen on lisätty kahdeksan kuntaa.

Muutos koskee tuote-eritelmän 4 kohtaa ja yhtenäisen asiakirjan 6 kohtaa.

Muutokset katsotaan vakiomuutoksiksi, koska ne eivät ei liity mihinkään Euroopan parlamentin ja neuvoston asetuksen (EU) N:o 1308/2013 täydentämisestä viinialan alkuperänimitysten, maantieteellisten merkintöjen ja perinteisten merkintöjen suojaa koskevien hakemusten, vastaväitemenettelyn, käyttörajoitusten, tuote-eritelmien muutosten, suojan peruutuksen sekä merkintöjen ja esillepanon osalta 17 päivänä lokakuuta 2018 annetun komission delegoidun asetuksen (EU) 2019/33 14 artiklan 1 kohdassa kuvattuun tapaukseen.

PERUSTELUT:

Alkuperänimitys ”Pla de Bages” on sen rekisteröinnistä lähtien tarkoitettu aina kattamaan kaikki Bagesin alueen kunnat.

Kaikki kunnat eivät osallistuneet alkuperänimityksen rekisteröintiin, vaikka ne kaikki olivat teknisesti osa samaa aluetta ja soveltuivat maaperänsä ja ilmastonsa puolesta yhtä hyvin viinin viljelyyn ja valmistukseen, kuten argonomi Antoni Baltierrez vahvisti teknisessä selvityksessään.

Tämä vuoksi tuote-eritelmään ehdotetaan lisättäväksi seuraavat kunnat: Gaià, Sant Felix Sasserra, Sant Vicenç de Castellet, Castellbell i el Vilar, Marganell, L’Estany, Moià ja Monistrol de Montserrat.

5. Uuden lajikkeen ja toisen lajikkeen synonyymin lisääminen

KUVAUS:

Tuote-eritelmään lisätään Samsó/Cariñena-lajike. Siihen lisätään myös Mandó-lajike, joka on jo hyväksytyn Garró-lajikkeen synonyymi.

Nämä muutokset koskevat tuote-eritelmän 6 kohtaa mutta eivät vaikuta yhtenäiseen asiakirjaan, koska uusi lajike otetaan käyttöön toissijaisena lajikkeena.

Muutokset katsotaan vakiomuutoksiksi, koska ne eivät ei liity mihinkään Euroopan parlamentin ja neuvoston asetuksen (EU) N:o 1308/2013 täydentämisestä viinialan alkuperänimitysten, maantieteellisten merkintöjen ja perinteisten merkintöjen suojaa koskevien hakemusten, vastaväitemenettelyn, käyttörajoitusten, tuote-eritelmien muutosten, suojan peruutuksen sekä merkintöjen ja esillepanon osalta 17 päivänä lokakuuta 2018 annetun komission delegoidun asetuksen (EU) 2019/33 14 artiklan 1 kohdassa kuvattuun tapaukseen.

PERUSTELUT:

Alkuperänimityksen ”Pla de Bages” haltija on pyytänyt tämän viinilajikkeen lisäämistä, koska se soveltuu erittäin hyvin maaperään ja ilmasto-oloihin ja tuottaa maatalouden ja viininvalmistuksen kannalta hyviä tuloksia. Siksi katsotaan tarkoituksenmukaiseksi lisätä Sansón-/Cariñena-lajike alkuperänimityksen ”Pla de Bages” tuote-eritelmään.

Nimi ”Mandó” lisätään nimen ”Garró” synonyyminä sen seikan korjaamiseksi, että se jätettiin virheellisesti pois, kun viimeksi mainittu sisällytettiin vuoden 2016 tuote-eritelmään.

YHTENÄINEN ASIAKIRJA

1. Tuotteen nimi

”Pla de Bages”

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

3. Väkevä viini

5. Laatukuohuviini

8. Helmeilevä viini

4. Viini(e)n kuvaus

Valko- ja roseeviinit

Tuotetaan kohdassa 6 vahvistetuista lajikkeista. Valkoviinit ovat väriltään vaaleita, ja niiden aromit ovat kukkaisia ja yrttisiä. Pyreneitten vuoriston huomattavan vaikutuksen vuoksi valkoviinien aromit ovat yleensä kunkin lajikkeen kuvausten raikkaammasta päästä ja niissä on vahva hapokkaiden hedelmien maku.

Roseeviinit ovat voimakkaita ja kypsistä rypäleistä valmistettuja, minkä ansiosta niissä on hyvä rakenne ja pehmeä tuntuma. Värisävyt vaihtelevat lyhyempien maserointiaikojen väreistä voimakkaampaan roseeseen.

* Pelkästään Sumoll- ja Ull de llebre ‐rypäleistä valmistettavien roseeviinien todellinen alkoholipitoisuus on vähintään 11,5 tilavuusprosenttia ja muiden 12,5 tilavuusprosenttia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11 Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 10 Kokonaisrikkidioksidipitoisuus enintään (mg/litra) 180

Punaviini

Punaviinit on valmistettava hyväksytyistä lajikkeista.

Punaviinien väri on hyvin intensiivinen. Viljelyaikataulu ja kylmä ilmasto suosivat hidasta kypsymistä syksyllä, jolloin kaikkiin lajikkeisiin ehtii kertyä paljon väriä. On syytä huomata, että alkuperäislajikkeiden väripotentiaali on pienempi, minkä seurauksena viinit ovat vaaleampia. Viineissä on erittäin runsas rakenne, ja ne ovat hyvin voimakkaita.

* Pelkästään Ull de llebre-, Picapoll negro- ja Garró/Mandó-rypäleistä valmistettavien viinien todellinen alkoholipitoisuus on vähintään 11,5 tilavuusprosenttia.

* Haihtuvien happojen pitoisuus voi nousta 0,06 grammaa litrassa kutakin alkoholiprosenttia kohden, joka ylittää 11 tilavuusprosenttia, ja kutakin kypsytysvuotta kohden, mutta enintään 1 gramma litrassa.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12,5 Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (mg/litra) 150

Helmeilevä viini

Helmeilevien viinien parametrit ovat periaatteessa samat kuin valko- ja roseeviinien, mutta niillä on seuraavat erityisominaisuudet:

1. Näiden viinien happopitoisuus on suurempi, koska niiden alkoholipitoisuus on rajattu, mikä aiheuttaa niiden raikkaan maun, jota hiilidioksidikuplat tasapainottavat.

2. Näiden viinien rakenne on parempi, ja ne tuntuvat runsaammilta suussa hiilidioksidikuplien aiheuttamien tuntoaistimusten vuoksi.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10,5 Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (mg/litra) 200

Laatukuohuviini

Ulkonäön osalta näiden viinien värit ovat vastaavia kuin valko- ja roseeviiniä koskevan kohdan kuvauksissa.

Viineissä on tuoreiden hedelmien, sitrushedelmien ja kukkien aromeja (peräisin cuvéesta), ja kypsytys sakan päällä lisää pullossa kehittyneisiin aromeihin kuivattujen hedelmien ja leipämäisyyden vivahteita.

Nämä kuohuviinit tuntuvat suussa selvästi runsaammilta kuin ne viinit, joista ne on valmistettu. Niiden koostumus on kermainen suhteessa kypsytyskuukausien määrään, ja niissä hiilidioksidi on hyvin integroitunut. Pienet kuplat toimivat hyvin yhdessä alueella valmistettujen viinien happoprofiilin kanssa, ja niissä on samaa raikkautta ja pitkä jälkimaku, jotka ovat ominaisia muille kylmien alueiden kuohuviineille.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10,5 Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (mg/litra) 185

Väkevät viinit

Näitä viinejä voidaan valmistaa ylikypsistä tai jalohometta kehittäneistä rypäleistä.

Ylikypsistä rypäleistä valmistettujen viinien aromeissa on häivähdyksiä kuivatuista hedelmistä, rusinoista, siirapeista ja makeisista. Jalohometta kehittäneistä rypäleistä valmistetuissa viineissä on appelsiininkuoren ja hunajan vivahteita sekä edellisen kuvauksen ominaisuuksia.

Kun valmistetaan luontaisesti makeita viinejä pysäyttämällä käyminen, yleensä jäähdyttämällä lämpötilaa ja mikrosuodatuksella, viineillä on samat nuorten viinien ominaisuudet mutta niissä esiintyy luontaisesti sokereita.

Alueella tuotetaan mistella-viinejä, gout de rancio ‐viinejä ja luontaisesti makeita viinejä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 15 Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra) 180

5. Viininvalmistusmenetelmät

a. Olennaiset viininvalmistusmenetelmät

Viljelymenetelmä

Viljelykäytäntöjen on oltava perinteisiä, koska niin saadaan todennäköisimmin viiniin parhaat ominaisuudet. Kaikessa viljelytyössä kunnioitetaan kasvin fysiologista tasapainoa ja ympäristöä ja sovelletaan maataloustietämystä, jota tarvitaan viininvalmistuksen kannalta parhaassa kunnossa olevien rypäleiden saamiseksi.

Viiniköynnöksiä kasvatetaan viininvalmistuksessa yleisesti hyväksyttyjen käytäntöjen ja menetelmien mukaisesti.

Korjatut rypäleet on kuljetettava mahdollisimman pian ja käyttäen menetelmiä, jotka takaavat, että rypäleiden laatu säilyy.

Asianomainen viininvalmistusmenetelmien rajoitus

Sadonkorjuu on tehtävä erittäin huolellisesti. Tämän alkuperänimityksen saaneet viinit voidaan valmistaa vain terveistä rypäleistä, jotka ovat riittävän kypsiä sellaisten viinien valmistamiseksi, joiden luonnollinen alkoholipitoisuus on valkoviineissä vähintään 9,5 tilavuusprosenttia ja punaviineissä vähintään 11 tilavuusprosenttia. Luonnollisen alkoholipitoisuuden on oltava vähintään 9,5 tilavuusprosenttia, kun viiniä on tarkoitus käyttää helmeilevän viinin tai laatukuohuviinin valmistukseen.

b. Enimmäistuotokset

Valkoiset rypälelajikkeet

10 000 kilogrammaa rypäleitä hehtaaria kohti

Valkoiset rypälelajikkeet

70 hehtolitraa hehtaaria kohti

Punaiset rypälelajikkeet

9 000 kilogrammaa rypäleitä hehtaarilta

Valkoiset rypälelajikkeet

63 hehtolitraa hehtaaria kohti

6. Rajattu maantieteellinen alue

Luettelo kunnista, joissa valmistetaan alkuperänimityksen ”Pla de Bages” kattamia viinejä:

Aguilar de Segarra

Artés

Avinyó

Balsareny

Calders

Callús

Cardona

Castellbell i el Vilar

Castellfollit del Boix

Castellgalí

Castellnou de Bages

El Pont de Vilomara i Rocafort

L’Estany

Fonollosa

Gaià

Manresa

Marganell

Moià

Monistrol de Calders

Monistrol de Monserrat

Mura

Navarcles

Navàs

Rajadell

Sallent

Sant Feliu Sasserra

Sant Fruitós de Bages

Sant Joan de Vilatorrada

Sant Mateu de Bages

Sant Salvador de Guardiola

Sant Vicenç de Castellet

Santpedor

Santa Maria d’Oló

Suria

Talamanca

7. Pääasiallinen rypälelajike / pääasialliset rypälelajikkeet

PICAPOLL BLANCO

SUMOLL TINTO

TEMPRANILLO - ULL DE LLEBRE

8. Yhteyden/yhteyksien kuvaus

Viini

Alueen maantieteellisiin ja ilmastollisiin olosuhteisiin kuuluu se, että lämpötilat ja sademäärät poikkeavat sitä ympäröivistä alueista huomattavasti. Alueen keskimääräinen korkeus merenpinnasta ja etäisyys merestä sekä sen ja rannikon välinen este aiheuttavat ilmasto-olot, jotka vaikuttavat olennaisesti viinien happoprofiiliin.

Laajat metsät ja koko alueella kasvavat valtavat määrät aromaattisia yrttejä tekevät siitä erikoislaatuisen, ja sillä on voimakas ja erityinen vaikutus kaikkiin alkuperäisnimityksen ”Pla de Bages” kattamalla alueella valmistettuihin viinituotteisiin. Viinien perusaromit ovat näiden yrttien kyllästämiä. Niitä ovat esimerkiksi rosmariini, laventeli ja timjami.

Helmeilevä viini

Tätä koskevat samat kuvaukset kuin edellisessä kohdassa.

Laatukuohuviini

Bagesin alueella on pitkä kuohuviinien valmistuksen perinne. Alkuperämerkintä ”Cava” kattaa Artésin kunnan, koska tämän tyyppisiä viinejä on kokeiltu ja tuotettu siellä 1900-luvun alusta lähtien. Toisin sanoen se oli kuohuviinien ensimmäisiä tuotantoalueita. Näiden viinien valmistukseen käytettävä cuvée valmistetaan Macabeo-, Xarel-lo- ja Parellada-lajikkeista, joiden ominaisuudet on jo kuvattu viinejä koskevassa kohdassa.

Väkevä viini

Väkeviä viinejä on tuotettu Bagesin alueella kautta aikojen. Gout de rancio ‐viinit, mistella-viinit ja luontaisesti makeat viinit ovat olleet yleisiä juomia alueen kodeissa jo vuosien ajan. Alueella käytetty perinteisen viininvalmistusmenetelmän ja alueen viinilajikkeiden, joihin edellä mainitut maantieteelliset ja ilmastolliset olosuhteet vaikuttavat, yhdistelmä antaa näille viineille niiden tyypilliset aistinvaraiset ominaisuudet.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallisessa lainsäädännössä

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Alkuperänimityksen ”Pla de Bages” kattamat viinit on pullotettava alueella, joka on määritelty alkuperänimitystä koskevissa säännöissä. Sääntelyneuvosto on tehnyt tämän päätöksen, koska sen mukaan alkuperänimityksen kattama alue on niin pieni, että mikä tahansa ulkoinen vaikutus voisi heikentää laatua, sillä neuvosto ei pystyisi valvomaan sitä asianmukaisesti eikä voimassa olevia standardeja välttämättä noudatettaisi.

Linkki eritelmään

https://cutt.ly/zdIxe2x

(1) EUVL L 9, 11.1.2019, s. 2.